cyanic-selkie/wikianc huggingface dataset:
Phil Taylor
Jeugd
Taylor is ebôorn in Burslem by Stoke-on-Trent in Iengeland en 'n is toet zyn 16 no 't schole ewist. 't Is mor in 1986 dat 'n serieux is begunn smytn, toun at 'n verhuusde nie verre van 'n pub van Eric Bristow, 'n Crafty Cockney, woa dat 'n nu en toune speelde. In 1988 mucht 'n voun 'n êeste kêe mei met de selecsje van zyn County en loater da joar wos 't Bristow die nem 10 000 pound lêende voun professioneel te kunn begunn. E won da joar oek zyn êeste grôot toernôoi, de Open van Canada.
Carrière byn de BDO
Ne kuste voun 'n êeste kêe meidoen an 't weireldkampioenschap in 1990 en ne rochte van 'n êeste kêe in de finalle deur Russell Stewart, Dennis Hickling, Ronnie Sharp en Cliff Lazarenko te kloppn. In de finalle moest 'n speeln teegn Eric Bristow, die ol 5 kirs weireldkampioen ewist wos. E klopte Bristow me 6-1 en won ezô zyn êeste weireldkampioenschap. Da joar won 'n nog 8 toernôoin, woarounder de Winmau World Masters, achter 't weireldkampioenschap 't grotste toernôoi van de weireld. 't Joar doarup wos miender goed en Taylor verlôor in de kwartfinalles van 't weireldkampioenschap teegn Dennis Priestley, die 't toernôoi gienke winn. 't Wos in 1992 dat 'n were weireldkampioen kwame, deur Magnus Carls (Zweedn), Per Skau (Denemarkn), Martin Phillips (Wales) en Mike Gregory te kloppn.
In 1993 smêetn 'n voun de latste kêe byn de BDO (e verlôor in de twidde rounde teegn Kevin Spiolek), want e dêel van de spelers zaatn in me de vermienderde sponserieng en tilleviezjekykers en voundn oek dat de BDO (British Darts Organisation) te weinig dei voun de spelers. Ze begustn doarom met en eign bound, de WDC (World Darts Council). Van de BDO mucht dienn bound gin toernôoin organiseern, dus kwaamn ze ounafhankelik van de BDO, oundermêer Taylor zevve dei doaran mei, juuste lik ol de weireldkampioenn die nog smêetn (ollêne Leighton Rees van Wales dei nie mei omdat 'n nie mir en smêet).
Carriére byn de WDC/PDC
In 't êeste weireldkampioenschap van de PDC in 1994 verlôor Taylor in de finalle teegn Dennis Priestley, mo doarachter het 'n 't weireldkampioenschap edomineerd deur ollêne nog te verliezn in 2003 (in de finalle teegn John Part uut Canada), 2007 (in de finalle teegn Raymond van Barneveld uut Holland), 2008 (in de kwartfinalle teegn Wayne Mardle, 'n êeste kêe ôois dat 'n nie in de finalle stoeg) en 2011 (in de kwartfinalle teegn Mark Webster).
Nine darters
Taylor het toet nu toe de mêeste televised nine dart finishes esmeetn (uutsmytn me neegn pyls, me miender ku nie). Zyn êestn smêet 'n in 2002 teegn Chris Mason, up 24 meie 2010 smêet 'n teegn James Wade zest twêe nine darters in êen match.
Aar toernôoin
Taylor het bykan 50 van de grotste toernôoin van de PDC (PDC Premier Events), hierounder stoat er en overzichtje:
Doanaasn het 'n nog e stik of 100 aar toernôoin ewonn.
Persôonlik leevn
Phil Taylor is etrouwd en het 4 kienders. En is oek supporter van Port Vale FC, e ploeg uut Burslem.
1615
1612 - 1613 - 1614 - 1615 - 1616 - 1617 - 1618 't Joar 1615 is 't 15e joar in de 17e êeuwe volgenst de christelyke joartellienge. thumb|550px|Den Ommeganck in Brussel, den 31e meie 1615, deur Denys van Alsloot
Antarctisch hoargras
Antarctisch hoargras (Deschampsia antarctica) is êen van de twêe bloeinde plantn die leevn ip Antarctica. D' andere plante is Antarctisch sterremos of vetmeur (Colobanthus quitensis).
't Is e toaie grassôorte die vôoral groeit ip de Zuudelyke Orkneyeilandn, Zuudelyke Shetlandeilandn en de westkust van 't Antarctisch Schiereiland.
Ludo Goderis
Ludo Goderis (Zêebrugge, 5 januoari 1961) is e West-Vlamsche cartoonist-illustrateur. Je weunt mè zyn vrouwe en vier jounges in Brugge.
Goderis het de têkenmicrobe g'erfd van zyn voader. J' het hem als autodidact ipgewerkt toet cartoonist en je verzoamelde mêer of 75 nationale en internationale pryzn. Je têkende polletieke cartoons vo De Standaard en ipdrachtn vo VRT, Columbia Pictures, InBev, Ecover, Nestlé, Lannoo, Die Keure, Halewijn, NCMV, CBR, VOCA en SECUREX. J'het ook g'exposeerd in Osaka en Porto.
In 2009 het ie de "Zilvern Hoed" (twidde prys) gewonn ip 't Internationoal Cartoonfestival Knokke-Heist en in 2010 de "Goudn Hoed" (êeste prys).
Goderis het ook nog e full-time job in e psychiatrische klinieke in Brugge.
Gruson
Gruson, ofte ip zyn Vlams mêer lyk Grusong uutgesprookn, es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Chéreng, Baisieux, Camphin-en-Pévèle, Bourghelles, Sison, Boviengn en Anstaing. O de westkant van Gruson lôopt de Marque.
Sport
De finoale van de koerseklassieker Parys-Roubei passeert traditionêel olangsn Gruson. Ip't groundgebied van Gruson liggn twêe kasseystrookn: 't ende van Carrefour de l'Arbre (secteur 4, e vrêe moelyke strooke van 5 sterrn) en de Secteur pavé de Gruson (secteur 3, e redelyk makkelyke strooke van 2 ster'n).
Control Machete
Control Machete is nen Mexicoansche rapgroep uut Monterrey, Nuevo León.
Eddy Merckx
Edouard Louis Joseph baron Merckx (Meensel-Kiezegem (Vlams-Broabant), 17 juni 1945) is een Belg die coureur wos van 1961 tot 1978. Merckx wordt algemêen aanzien als de bestn coureur oller tydn. In ze leven eit 'n 525 koersn gewon.
Palmares (een dêeltje d'rvan)
32 klassiekers, woarounder: (Bordeaux-Parys en Parys-Tours zyn d'ênigste belangryke êendagskoersn da Merckx ni koste winn).
Achter de koers
Achter dat 'n estopt wos me koersn, isn begunn mi koersevilloos moakn in ze fabrieke in Sint-Brixius-Rode, e parochie binn Meise. 'n Dag va vadoage rydt va profploegn ollêne nog Topsport Vlaanderen mi zyn villoos. Vroegerder e Lotto der oek nog mei ereen.
1694
1691 - 1692 - 1693 - 1694 - 1695 - 1696 - 1697 't Joar 1694 is 't 94e joar in de 17e êeuwe volgenst de christelike joartellienge.
Gebeurtenissn
thumb|Slag by Texel
Ocharme ik (ploate)
Ocharme ik es 'n ploate van de zanger Flip Kowlier. 't Es zyn êeste solo-ploate, uutgebrocht in 2001, want van te vôorn wos 't ie surtout gekend als zanger-rapper by hiphopgroep 't Hof Van Commerce.
't Wos een nen hêel andern genre van wuk da me van em gewend woarn, en de ploate werd styf goed ountvangn, zowel in België of - met een bitje vertroagienge in februoari 2002 - in Olland. De productie wos in andn van Wouter Van Belle.
Kowlier woun twêe Zamu-Awards met "Ocharme ik" ("Beste album" en "Meest Opvallende Focus"), en had radiohits met nummers lik Welgemeende en Min moaten. De ploate werd 3 joar loater ipgevolgd door In de fik.
Karajiebiesche Zêe
thumb|Liggienge van van de Karajiebiesche Zêe De Karajiebiesche Zêe is e zêe van d' Atlantiesche Oceoane geleegn in de troopn van 't Westlik Oafroend. Z' is ofgelynd deur 't Schiereiland Yucatán van Mexico en Centroal-Amerika in 't Westn en Zuudwestn, no 't Nôordn deur de Grôote Antieln woaby Kuba, no 't Ôostn deur de Klêene Antieln, en no 't Zuudn deur de nôordlikke kuste van Zuud-Amerika.
't Hêele gebied van de Karajiebiesche Zêe, de veele eilandn van West-Indje, en d' angrenznde kustn, zyn gezoamnlik gekend lik Kariebje. De Karajiebiesche Zêe is êen van de grotste zêenn en êt 'n ipprvlakte van oengevêer 2 754 000 km2.
't Diepste punt is de Koajman-Trog, tusschn de Koajman-Eilandn en Jamaica, ip 7 686 m oendre de zêespeegle De Karajiebiesche kustlyne ê veele golvn en boajn : de Golf van Gonâve, Golf van Venezuela, Golf van Darién, Golfo de los Mosquitos (Golf van de Muggn), Golf van Paria en Golf van Honduras. thumb|Roadtown, Tortola, Britsche Moagdn-Eilandn.
België
België (Nederlands: België, Frans: Belgique, Duuts: Belgien, officieel: Koninkrijk België, Royaume de Belgique, Königreich Belgien) is e parlementaire, constitutionele monarchie an de Nôordzêe. 't Grênst ten zuudn an Vrankryk, ten ôostn an Duutsland en Luxemburg en ten noordn an Holland. In 't westn is er nie echt e gebeur, mo wel de Nôordzêe. Achter 't woater ligt Iengeland. 'n Hoofdstad è Brussel. Andere grôte steedn zyn Antwerpn, Luuk, Gent, Brugge en Charleroi.
Bevolkienge
D'r weunn om en by de 11,6 miljoen inweuners in België. 6,7 miljoen doavan zyn Vloamiengn, der zyn 1,2 miljoen Brusseloars en de reste - 3,7 miljoen - zyn Woaln en Duutsers in de Ôostkantongs.
Toaln
D'r zyn drie officiële toaln: Nederlands, Frans en Duuts.
thumb|links|Koarte van België
Geschiedenisse
De geschreven geschiedenisse begunt round 52 v.Chr. op 't moment da Julius Caesar (in z'n De Bello Gallico) over de Belgen schryft ("De Dapperste Oller Galliërs"). Loater is gebleken dat die stammn nie overêenkomn mè de Belgen van nu, moa da doet er nie toe.
Bestuur
thumb|rechts|Gewestn en gemêenschappn België is e stoat die bestoat uut drie gemêenschappn en drie gewestn. De gemêenschappn en e toal-culturele oorsproung, de gewestn en ruumtelik-economischn:
Zie ook et artikel over de stoatservormienge.
Verder is België ounderverdêeld in provinsjes, arroundissementn en gemêentn.
Zie ook et artikel over Belgische provinsjes.
Koamer van Volksvertegenwoordigers
De zetelverdêlienge van de Koamer van Volksvertegenwoordigers ziet er ezô uut:
² In 2019 as onafhankelike vo N-VA
Andere betêkenissn
Behalve 't welbekende land woa da West-Vloandern ligt, zyn d' er nog andere betêkenissn van 't woord Belgium / Belgique in andere toaln.
Externe koppeliengn
🇪🇺
St-Andreaslyceum
Et St-Andreaslyceum es e middelboare schole gelegen langs de Fortuinstroate up Sint-Kruus (Brugge). In "Sask" (= St-Andreas St-Kruis) ku je zowel kleuter, loager as middelboar volgen.
Meugelikke studierichtingn:
ASO
Lêerlingenbegeleidinge
Olle lêerkrachtn en upvoeders zyn oltyd bereid vo te luustern. Er es ôok een zorgcoördinoater, iemand die studiebegeleidinge doet, lêerkrachtn die bylesse geevn en begeleidinge deur 't CLB.
1616
1613 - 1614 - 1615 - 1616 - 1617 - 1618 - 1619 't Joar 1616 is 't 16e joar in de 17e êeuwe volgenst de christelyke joartellienge. thumb|Galilei verdedigt hem vo de Roomse inquisiesje thumb|William Shakespeare sterft in Stratford-upon-Avon
Bevern
Beveren is de noame va verschillende dorpsjes of gemeentn:
Frédéric Chopin
thumb|Chopin in 1835, portret deur zyn verloofde Maria Wodzińska Frédéric François Chopin, geboorn Fryderyk Franciszek Chopin (Żelazowa Wola, 1 moarte 1810 – Parys, 17 oktober 1849), was e Poolsche compositeur en pianovirtuoos uyt de romantiek die surtout schreef vo pianosolo.
Chopin wierd geboorn in Żelazowa Wola in 't hertogdom Warschau en je groeide ip in Warschau. Je was de zeune van e Poolsche moëder en e g'emigreerde Fransche voader. Je was e woenderkynd ip de piano. Je kreeg zyn muzikoale ipleidynge in Warschau en je composeerde doar ook zyn vroegste werkn. An zyn 20 joar verliët ie Pooln en ip 21-joarige leeftyd giengt ie in Parys weunn. Je verdiënde zyn brood deur zyn composiesjes te verkoopn en deur pianolesse te geevn, woar dat er vele vroag achter was. Chopin was bevriënd mè Franz Liszt en je wierd bewoenderd deur vele andere muzikantn en componistn van zyn tyd.
Achter e mislukte verlovynge met artiste Maria Wodzińska van 1836 toet 1837, oenderhield ie tusschn 1837 en 1847 e stormachtige reloasje met de Fransche schryfster George Sand (Aurore Dupin). 't Grotste deel van zyn leevn verkeerde Chopin in zwakke gezoendheid. Je stierf in Parys in 1849 ip 39-joarige leeftyd, verzekers an pericarditis verergerd deur tuberculose.
Olyfboom (geslacht)
Den olyfboom (Olea) is e geslacht van oengevêer 40 sôortn uut de famielje van de olyfboomachtign, inêems in warmgemoatigde en troopiesche streekn van Zuud-Europa, Afrika, Zuud-Oazje en  Australazië. 't Zyn altydgroene boomn en struukn, mê klêene, teegnoovrestoande, ienklvoedige bloarn. De vruchte is e stêenvruchte. De bloarn van d' olyfboomn bevattn tricho-sklereïedn.
Vo de mens is verre de belangrykste sôorte de geweune olyfboom (Olea europaea), inêems in de streeke van de Middellandsche Zêe, Afrika, Zuudwest-Oazje en de Himalaja. O. paniculata is e grotre boom, die ogtn van 15–18 m oalt in de busschn van Queensland, en die 'n ard en sterk oet ipleevrt. De nog ardre Olea laurifolia, inêems in Natal, is belangryk in Zuud-Afrika.
Olea-sôortn wordn lik voedslplante gebruukt deur de larvn van sommigte schubvleuglign woaroendre de zwartkamdwergspannre (Gymnoscelis rufifasciata).
Sôortn
Anveirde sôortn :
Cypress Hill
thumb|Cypress Hill
Cypress Hill is nen Amerikoansche rapgroep uut South Gate, California.
In de fik (ploate)
In de fik es 'n de twêede solo-ploate van de zanger Flip Kowlier, uutgebrocht in 2004 ounder het label Petrol, twêe joar achter zyn êeste ploate Ocharme ik.
Kowlier had radiohits met 't titelnummer In de fik en ôok met Bjistje in min uoft. By da latste nummer zingt Geike Arnaert, de zangeresse van Hooverphonic, mee.
Vo reclame te moakn vo de ploate deed ie ôok nen theatertournee met de noame Flip Kowlier Geblust.
Zilvermêeuwe
De zilvermêeuwe (Larus argentatus) is e veugel van de familie van de mêeuwn.
Uutzicht
Een zilvermêeuwe kan 60 cm grôot wordn en de spanwydte van z’n vlerkn kan goan tout 145 cm. Z’n pluumn zyn wit, de bovenkant van z’n vlerkn zyn grysde en de toppn van zyn vlerkn zyn zwart me witte vlekkn. Je weegt tout 1,5 kg.
Leefgebied
De zilvermêeuwe leeft surtout an de kustn van Nôord-en Middn-Europa.
Voedienge
Zilvermêeuwen zyn alleseters. Z’eetn vis, mussels, kokkels, krabbn, worms, eiers en klêne veugels. Ze zoekn ook eetn in vuulzakkn en ip vuulhoopn.
Vôortplantienge
’t Deurt vier tout zeven joar êer dat de zilvermêeuwe geslachtsrype wordt. ’t Wuvetje legt drie eiers in een nest gemakt van plantn. Achter 28 doagn broedn tusschn april en juli kommn de joungsjes uut.
Vulkoan
thumb|Stromboli, [[Italië]] thumb|Augustine vulkoan, [[Alaska]] thumb|[[Gaze van een de slapende vulkoan in de Flegreïsche veldn teegn Napels]] thumb|Vulkanische activiteit up [[Io, een moane van Jupiter]] Een vulkoan is een openienge an d' uppervlakte van een planete woar da gesmolten gestêente (magma), gaze en brokkn gestêente (tefra) nô buutn kommn. Round zuk openiengn wordt d'er dikwils een berg gevormd. De momentn wôda materioal uut een vulkoan gesmeetn wordt noemn me een uutbarstienge of een eruptie.
Up d'eirde wordn vulkoann mêestol gevoundn an de grenzn tussn tektonische ploatn. d'Uutzounderienge doarup zyn "hot spots". Da zyn plekkn woada hêet materioal uut de mantel deur den eirdkost komt. Vulkoann goan dikwils t'hope med eirdbeviengn en andere vulkoanische verschynsels lik geisers of warmwoaterbronn.
Samenstellienge
Een veelgebruukte classifikoatie vô vulkoann is gebaseerd up de chemische samenstellienge van de lava dat d'er uutkomt.
Vorm
In een andere classifikoatie wordt d'er noa den vorm van de vulkoan gekeekn.
Kracht
Nog een andere classifikoatie meet den explosieven kracht van d'uutbarstienge. Den Universiteit van Hawaii het een schoale upgetrokkn, dan ze de VEI of Vulkoanische Explosiviteits Index genoemd hen. Den index loopt van 0 toet 8, wôrda een verhogienge van êen index een 10 kêe zwoardere uutbarstienge vôornstelt.
Mauna Loa êd een VEI-index van 1, Etna 2, Krakatau 6 en een supervulkoan gelik Yellowstone 8.
Kestdag
thumb| Kestboom Kestdag is ne feestdag en de dag woarip da de christnen de geboorte van Jezus Christus viern. 't Volt ieder joare ip 25 december. Den oavend dervôorn wordt kestoavend genoemd.
Vulkoan
Vulkanische activiteit
Vulkanische activiteit goa dikwils t'hope med eirdbeviengn. Lichte eirdbeviengn dichte teegn een vulkoan zyn dikwils een têekn dat er een eruptie an 't kommn is, en vantydn komt er ook gaze vry. Uutgedoofde vulkoann zyn vulkoann die zôlange gin têekn van leevn hen getoogd dat de korste gin magam mêe kan deureloatn.
Toch kunn vulkoann vôor een langn tyd nie actief zyn, môar ot er nog een kanse is dat je toe leevn zou kunn kommn, wordt da type een slapende vulkoan genoemd.
Kestdag
Geschiedenisse
Volgns de evangeliën moestn Maria en Jozef, de ouders va Jezus, noa Bethlehem om udder te loatn registreern by de bezettiengsmacht, 't Romeins Ryk. De keunieng Herodes oat doar toe beslootn, om de innienge va belastiengn meugelik te moakn. 't Verhoal goat dat olle erbergn vul zoatn en da Jozef toun moa ne stol gezocht eit om in te sloapn omdat ie zag dat Maria ieder moment koste koopn. Jezus zoudt toun geboorn zyn in dien stol.
Vulkoan
Verspreidienge
Alhoewel dan vulkoann min of mêer willekeurig up d'eirde vôornkommn, zyn ze toch geconcentreerd an de randn van tektonische ploatn. De bekendste concentroatie ligt round den Stilln Oceoan en is gekend as de "Ring van Vier" (Iengels: Ring of fire). Een specioal geval zyn de ketens van onderzêese vulkoann wôadan de tektonische ploatn van mankoar wegdryvn, gelik de Mid-Atlantische Rugge. Verder zyn d'er ook nog de hot spots, gelik Hawaii, de Kanarische Eilandn en Réunion.
Kestdag
Geschiedenisse
Het fêest van Kestdag es een typisch vôorbeeld van recuperoatie deur de Katholieke keirke, want vôorn da de christnen da vierdn, wos 't er ol een fêest in die periode. De Germoann vierdn midwinter round 21 december omdat vanof ton de doagn were langer koomn. In de 4de eeuwe eit Constantyn de Grote beslist da Kestdag ip de 25sten december moest volln. Tot toun wos de geboorte va Jezus nie echt belangryk in het christndom.
Ôostburg
Ôostburg (Zêeuws: Wòstburg, Nederlands: Oostburg) es e plekke in 't westn van Zêeuws-Vloandern, geleegn tusschn Retranchement, Zuudzande, Nieuwvliet, Groede, Schôondyke, Woaterlandkerksje en Eirdnburg. 't Dorp es sedert de gemêentelyke erindêelienge van 2003 d'ôofdplekke van de gemêente Sluus.
Vulkoan
Andere planeetn
thumb|left|Olympus Mons up [[Mars]] Up andere rotsachtige planeetn en hunder moann kommn d'er soms ook vulkoanen vôorn. Van Venus wordt d'er gepeisd dat in een geologisch recent verleedn de hêel uppervlakte herbedekt is me vesse lava. Mars het de grotste schildvulkoan in 't zunnestelsel, en Jupiter heur moane Io hê zwavelvulkoann die continu actief zyn.
Kestdag
Eedndoags gebruk
Oloewel da kestdag voo de christnen nog oltyd van grôot belang es, wordt het olgemêen gevierd in 't Westen, oa je nu gelôvig zyt of niet. Minsn zettn toun mêestol ne kestbôom, eventueel me een keststolleke. Ze versiern udder uus me verluchtienge, zowel binn of buutn. Kestdag eit ôok zyn typische muziek vôortgebrocht, mêestol nogol van meligen oard. Minsn viern kestoavend dikwyls in familieverband en kestdag zelve es nen typische dag om familie te bezoekn. Kestdag es ôok een moment om cadeautjes te geevn an u dierboarn. In sommige landn, lik Amerika weirdn die kadootjes gebrocht deur de Kestman (Santa Claus), een mêer Angelsaksische variant va Sintekloai. 't Es surtoe voo de kommérse da we kestdag nog viern: 't zyn nie vele minsn die nog weetn over wuk dat 't eignlik goat. Vele sjow ip den teevee, buuksje vul frettn, en och here moeder eerde no de wuppe elpn.
Vulkoan
Andere planeetn
Verder in 't zunnestelsel hen me ton vôorbêeldn van cryovulkanisme, gelik Saturnus zyn moane Enceladus, of Neptunus zyn moane Triton (woarda 't vermoed wordt dat de "magma" doar vloeiboare stikstoffe is).
Lance Armstrong
thumb|right|Lance Armstrong Lance Armstrong (Plano, Texas, 18 september 1971) is nen Amerikoansn coureur. J'eit van 1999 tot en met 2005 zeevn kêern te reke de Rounde van Vrankryk gewonn, achter dat ne poar joar êer geneezn wos van teelbolkanker. Armstrong is 'n ênigstn die 'n Tour zo vele gewonn eit. In 2005 stoptige ie met koersen, moar in 2009 is 't ne were erbegost, met de bedoelienge media-aandacht te krygn vo zyn LiveStrong Foundation.
In 2012 ist ie al zyn overwinniengn vanof 1999 ofgepakt gewist vo 't gebruuk van dopienge. Den UCI het hem den 22stn oktober 2012 geschorst vo de reste van zyn leevn. De 17ste januoari 2013, binst een interview met Oprah Winfrey, het Armstrong toegegeevn dat ie joarn an e stik dopienge gebruukt het binst zyn carrière.
Tjoenkesove
Tjoenkesove of Tjoenkersoven (Nederlands: Jonkershove) is e prochie in de gemêente van Oetulst.
Vroegre was Tjoenkesove e deel van de gemêente Woomn. De volksgeschiedenisse zegt da de paster den ipdracht ad g'ed voe e kerksje en e schole te bouwn in de busschn va Tjoenkesove voe de menschn doa wa kennisse en beschoavinge by te briengn. Tot recent ad de bevolking va Tjoenkesove, t'ope met dedie va Oetulst, een kwalikke reputoasche wa betreft maniern en algemene ygiëne. De reputoasche wa zo slicht dat aan vele jounge vrouwn werd afgeroan voe te trouwn me een uut Oetulst of Tjoenkesove. De bevolkinge is oundertusschn ipgeloopn toe meer dan 1000.
En oude stadslegende wilt da Baekelandt achter een van ze rooftochtn, achterna gezeetn deur de ordedienstn, in de busschn va Tjoenkesove en schat zoe verborgn en.
Stekene
Stekene is e plekke en gemêente in de Belgische provincie Ôost-Vloandern. De gemêente telt e goeie 17.490 inweuners.
Dêelgemêentn
De gemêente Stekene bestoat uut twi dêelgemêentn: Stekene zelve en Kemzeke. In 1977 kwam ook de wyk Klêen-Sinoai van de vroegere gemêente Sinoai by Stekene.
De gemêente Stekene grenst an de volgende dêelgemeentn:
Koarte
300px
Industriezone Gullegem-Môorsele
D' industriezone Gullegem-Môorsele es e redelyk grôot industrieterrein met 'n ippervlakte van 147 ha geleegn ip 't groundgebied van Gullegem en Môorsele. Da zyn alletwee dêelgemêentn van Wevelgem. 't Industrieterrein is êen van de drie grootste industriezones van 't arroundissement Kortryk, tôope met 't terrein Heule-Kuurne en Woaregem-Vyverdam, die respectievelik 201,1 hectare en 112,1 ha grôot zin.
't Examencentrum vo je rybewys 't hoaln ligt in 't industrieterrein en redelik wa jonge gastn uut de streke round Gullegem kommn doar oefenen.
Grôte bedryvn ip 't terrein zyn LVD (den LVD), Boal Belgium nv, Vanca Belgium nv, Atcomex Company nv, Inter-Tegel, Castellins, Seuropac bvba.
Drooge busschn van 't binneland van Joekon
thumb|Liggienge van d' ekostreeke in [[Nôord-Amerika.]] thumb|Liggienge van de boreoale busschn in de [[Weireld|weirld.]] De Drooge busschn van ’t binneland van Joekon, zyn 'n ekostreeke uut d' ekozôone Nearctis vôgnst de Weirld Nateur-Stichtienge (WWF). D' ippervlakte van d' ekostreeke besloa 62 400 km². Ze maakn dêel uut van 't bioom de boreoale busschn of de tajga.
Beschryvienge
Die ekostreeke die zuudlik Joekon (iengels : Yukon) en e styf klêen dêeltje van nôordwestlik Britsch Koluumbja (iengels : British Columbia), ligt oofzoaklik ip de Joekon-Ôogvlakte, die bestoat uut roende euvels, oogvlaktn en brêed uutgesneen valleejn. 't Gebied êt e droog subarktiesch kliemoat, mê zoomr-temprateurn die gemiddeld roend 11 °C zyn, en wientre-temprateurn mêt e gemiddelde van -16,5 °C toe -19 °C. De neerslag is lêege, mêt e gemiddelde tusschn 225–400 mm, binst da d' oogre geleegn gebiedn en de streekn in 't Nôordôostn mêer neerslag krygn.
Sportman van 't joar (België)
De titel Belgische Sportman van 't joar wordt sedert 1967 ip 't ende van ieder joar toegekend an de beste Belgische sporter, achter e referendum g'organiseerd deur de Belgische Beroepsbound van Sportjournalistn.
Drooge busschn van 't binneland van Joekon
Plantn-weirld
Zwarte sparre (Picea mariana) en witte sparre (Picea glauca) zyn de twêe mêest vôornkommnde boomn, mê gewroengn pynboom (Pinus contorta subsp. latifolia) die te vienn is ip styf drooge of verbrande gruujplatsn. Zuudkantn, êlliengn ip klêene oogte zyn dikkers gekenmerkt deur gras-gemêenschappn. Dwergberke (Betula nana), wilge en subalpiene denne (Abies lasiocarpa) zyn te vienn in de subalpiene zôone oendre de boomgrenze, binst da d' alpiene zôone doaboovn e wyduutêenstoande vegetoasje êrbergt die bestoat uut zèèvrekruud (Dryas octopetala) en andre kruudn, dwergstruukn, grassn en korstmossn.
Sportman van 't joar (België)
Der bestoat ook e titel Belgische Sportvrouwe van 't joar (sedert 1975), Belgische Sportploeg van 't joar (sedert 1997) en Belgische Belofte van 't joar (sedert 1998).
Drooge busschn van 't binneland van Joekon
Bêestn-weirld
thumb|left|Vegetoasje van de flankn van de Joekon-rieviere, dichte by Whitehorse. Zoogbêestn van die ekostreeke omvattn karieboe (Rangifer tarandus), eeland (Alces alces), snêewgêete (Oreamnus americanus), dinôornschoap (Ovis dalli), grizzly-beir (Ursos arctos horriblus), Ameriekoansche zwarte beir (Ursus americanus), grysde wolf (Canis lupus), prèèriewolf (Canis latrans), Kanadeesche beevre (Castor canadensis) en oaze. Veuglsôortn omvattn de roave (Corvus corax), alpnsnêew-oene (Lagopus muta) en stêenoarend (Aquila chryaetos).
Sportman van 't joar (België)
Overzicht van de winnoars
{| width=100%
Drooge busschn van 't binneland van Joekon
Bedreigiengn en beschermienge
Die ekostreeke is goe bewoard, mê e geschatte 75% die nog oengerêpt is. Ôogre liggiengn zyn beetre bewoard of de valeeje-groendn, woa dat de mêeste oentwikklienge in die ekostreeke gebeurd is. Dr zyn gin grôote beschermde gebiedn in die ekostreeke, mo klindre stikkn lik 't Rezervoat Charlie Cole Creek en de Nasjonoale Wildernisse van Nisutlin Rieviere-Delta. Ôostn van oet, mynbow en deur de stoat bevorderde wolvejacht zyn de grotste bedreigiengn vo d' integrieteit van de streeke.
Konradyners
De Konradyners (Konradiner in 't Duuts) woarn 'n oadelgeslacht van West-Germoansche Frankn tusschn de 8e en de 11e êeuwe.
Ze woarn genoemd achter Konrad den Oudern, den hertog van Thuriengn, en zyn zeune Konrad I de Joungern, die in 906 hertog van Frankn (of Franconië) kwam en van 911 ook keunienk van Oost-Francië, et loatere Duutsland.
Gebhard van Lahngau was den êeste gedocumenteerde vôorouder van de dynastie. Je steunde Lodewyk de Vroomn teegn Lodewyk den Duuts binst under ruuzjes.
Mo nog belangryker vo 't geslacht was de Konradynsche Oda, vrouwe van keizer Arnulf van Karinthië. Achter zyn dôod volgde zyn ênigste wettige zeune, Lodewyk et Kiend, hem ip. De nieuwe keunienk was an moeders kant dus e bloedverwant van de Konradyners en ze kwoamn doadeure êen van de machtigste families in Oost-Francië en Lotharingen. Gebhard, e broere van Konrad den Oudern, kwam hertog van Lotharingen in 903.
In 906 vochtn Konrad den Oudern en Konrad de Joungern teegn under rivoaln, de groavn van Babenberg, in de slag by Fritzlar. Ze versloegn ze en kwoamn azo boas over Franconië. Konrad den Oudern stierf in e gevecht en zyn zeune kwam hertog van Franconië in zyn plekke.
In 911 stierf Lodewyk et Kiend, de latste Karoliengsche keunienk in Oost-Francië, want Konrad I wierd verkoozn ols zyn ipvolger. J'is den ênigste Konradynsche keunienk gewist. In Lotharingen wierd ie nie verkoozn. Doa koozn ze Karel de Simpeln van West-Francië.
Je besefte da den hertog van Saksn den ênigstn was die capabel was vo 't keunienkryk tegoare t'houdn en ip zyn sterfbedde kost ie zyn broere Eberhard overhoaln vo de krône over te droagn an Hendrik de Veugeloare, den hertog van Saksn, die hem ipvolgde in Oost-Francië. Eberhard volgdeg' hem ip ols hertog van Franconië.
Under stamboom
Gebhard, groaf van Lahngau († 879)
Daniel Alliët
Daniël Alliet (Wytschoate, 1944) is e paster die surtout bekend erocht is deur zyn werk voun menschn zounder papiern in Molenbeek.
Jeugd en paster in West-Vloandern
Alliet is e boerezeune en en hadde nog 8 broers en zusters. E verlôor ol redelik vroeg zyn voader, mo ne muchte van zyn moeder egliek vorslêern. E lêerde voun paster, juuste lik zyn broere Etiënne, die no de missies in El Salvador gienk. Achter dat 'n paster ewyd wos, begust 'n dogmatiek te geevn an 't Grôotseminoarie van Brugge en ne kwam oek vôorzitter van Caritas West-Vloandern. Achter 13 joar wos 'n 't moe van in de structeurn van de kerke, die voun nem lik e gevang wos, te werkn en vroeg 'n zyn overplatsienge no Brussel, voun echt etwot voun de menschn te kunn doen.
Paster in Molenbeek
E gienk in Molenbeek in de Schoolstroate gon weunn, in e gemêente woa dan der e masse allochtoonn, surtout menschn uut Nôord-Afrika, wundn en nog ossan weunn. E wulde etwot doen voun iedern mens, mor oek structureel 't êen en 't aar veraarn. E vôorbeeld doavan wos toune an de oude, blanke menschn uut zyn stroate an 't kloagn woarn over de jounge allochtoonn, toune het 'n e project begunn woarin dan die jounge gastn 't êen en 't aar kustn doen voun d'oude menschn. En het in 'n Knack ezeid dan 't nie de buutnlanders zyn die de profiteern, mo wyder zevve, in 'n bouw en in 'n horeca.
En is oek vele in 't nieuws ewist toune a zyn Begijnhofkerke bezet wos deur en hoop sans-papiers, die doa en houngerstoakienge hieldn. E liet ze nie buutn zettn, mo ne liet ze doa bluuvn en steunde nunder zevve, oek no 'n politiek toe.
In en interview me Karaat zei 'n oek dan d'êeste twêe menschn die no nem kwaamn in Molenbeek, West-Vloamiengn woarn die van schamte no 't Brusselsche evlucht woarn omdan ze nie vele gin geld haddn.
Vienke
Een vienke (Fringilla coelebs) es ne zangveugel.
Uutzicht
De vienke es nen veelgekleurde veugel: de ôofdtôon van et manneke es rostbruun, da vôornkomt ip de buuk, de rugge en zyn koakn. Ie eit ôok nen gryze kop en nekke. Zyn vleugels ein zwart-witte streepn in twêe bandn. 't Vrouwke es een bitje minder ipvoallend en egoaler bruun: van boovn wa dounkerder, van oundern wa lichter.
Verspreidienge
Ge vindt de veugel in bossn (lôof-, noald- en gemingde bossn), in parkn en in unnen of. Zowel in vlakke streekn als in bergn koom je em teegn. In West-Vloandern es't ie dikwyls te zien.
Levenswyze
De nestn van ne vienke goa je vindn in bôomn, in de vorke tussn twêe takkn. Ze zyn gecamoufleerd me mossn en briel van insektn en spinn. De vrouwkes leggn drie tot zes eiers in 't vôorjoar. Ze broedt de eiers allêne uut, moar achter de geboorte geevn zowel et vrouwke als et manneke eetn: insektn, larvn en rupsn. Achter twêe weekn vliegn de joungn uut.
Varia
De veugels ein een typische zang, de vienkeslag, die ton nog streekgeboundn es ôok: in Vloandern eindigt zyn lied olsan me 'suskewiet'. 't Es de boasis gan vormn voo ne volkssport Vienkezettieng, die populair es in Vloandern.
Län
Zweedn is administratief ingedêeld in 21 län, Zweeds vo provinsjes. thumb|Zweedsche län
Brouwery D'Olve Moane
D'Olve Moane (Nederlands De Halve Maan) es d'enige nog bestoande brouwery in 't centrum van 't stad Brugge. Ol sedert 1856 ligt die brouwery ip 't Wolpling (Nederlands: Walplein).
't Enige bier da z'er nog brouwn, is "Brugse Zot". Achter da Straffe Hendrik overgeloatn wierd, zyn z' in 2005 erbegun achter 'n groundige renovoatie en moderniserienge.
Instituut Mariawende - Blydhove
't Instituut Mariawende - Blydhove is e middelboare schole me twêe vestigingn: Mariawende in de Boogschuttersloane up Sint-Kruus en Blydhove in de Generoal Lemanloane in Assebroek. Je kan ter de volledige cyclus TSO en BSO volgen.
Historie Blydhove
Blydhove is gesticht in 't begun van de joaren 50 en wos een beroepsschole vo kienderverzorgsters. D'uprichtinge van de schole gebeurde met d'ulpe van de sociëteit van Maria, 'n orde me vele andacht vo de kienderzorg. Up dezelfste ground van de schole wierd ôok 'n kienderkribbe gebouwd, zodoanig da de lêerlingn zovele meugelik praktiekervoaringe kosten updoen.
In de joaren 80 startten d'er nieuwe ofdêelingn gelyk de technische afdêlinge Verpleegaspiranten. D'er wierd mêer andacht bestid an de bejoardenzorg. In ol d'ofdêlingn wierd gekeekn vo de lêerlingn veel kanse te geven vo 't gêne da ze in de theorie lêerden, ôok in de praktyk toe te passn.
Historie Mariawende
In 1959 was 't 'n andre orde van zusters, noamelik de Zusters van Maria van Pittem, die Mariawende als handelsschole vo meiskes uprichtte.
In 1981 en '82 kwoamen de studierichtingn Techniek-wetenschappn en Sociaal-technische d'erby. In 1983 wos 't begin van 't V.S.O. ('Vernieuwd Secundair Onderwijs') en azô begost in Mariawende het gemiengd ounderwys.
De schole wierd ook veel te klène en d'er wierd 'n nieuwe vleugel bygebouwd. In 86 kwam d' ofdêlinge Klêdinge vanup St.-Jozef noa de vestiginge te Sint-Kruus.
Fuusje
Instituut Mariawende-Blydhove is up den 1e september 1998 gestart achter n fuusje van Blydhove en Mariawende.
Scholengemêenschap
Vanof den 1e septembre 1999 makt Mariawende-Blydhove dêel uut van de scholengemêenschap St.-Moarten (Nederlands: St.-Maarten).
Lêerlingenbegeleidinge
Lêerliengenbegeleidinge es entwa dat in Mariawende-Blydhove hêel vele andacht krygt en da deur de ouders hêel sterk g'apprecièrd wordt. D'er es individuele leerlingenbegeleidinge, er is begeleidinge van t CLB, er ligt veel nadruk up "Lêern lêern", lêerlingn me dyslexie en dyscalculie wordn goêd upgevangn.
Azië
thumb|Koarte van Azië Azië is 't grotste en mêest bevolkte continent ip eirde, vôornoamelyk geleegn in 't ôostelyk en nôordelyk halfround.
Convergente evolutie
thumb|Een beroemd vôorbêeld van convergente evolutie is den bouw en d' anatomie van de vleugels in drie verschillende sôortn gewervelde bêestn. 1- Pterosauriër 2- Vlêermuus 3- Veugel Convergente evolutie beschryft de situoasje woardan bêestn en plantn die nie an mankoar verwant zyn toch vrê up mankoar trekkn.
Een klassiek vôorbeeld is de vleugel van veugels, vlêermuuzn en pterosauriërs. Olhoewel dan z' in detail van mankoar verschilln is 't dudelik dan de beperkiengn die upgeleid wordn an een bêeste vô te kunn'n vliegn een vleugel gemakt hèn die in d' olgemêne vorm min of mêer 't zelste is.
Karaktertrekkn die ountstoan deur convergente evolutie wordn analoge structeurn genoemd, in tegenstellienge mè homologe structeurn die 't gevolg zyn van een gezamelyken ofstammienge. Convergente evolutie wor gezien as een têekn dan der moar een klêen aantal meuglikheedn zyn vor een bepoalde maniere van leevn te lêen.
't Tegenovergestelde van convergente evolutie is divergente evolutie, of adaptieve radioatie, woardat êen sôorte upbrêekt in mêerdere sôortn die verschillende niches upneemn.
Ôorzaakn
Bêestn of plantn kunn'n up mankoar trekkn omdan ze de zelste ecologische niche upneemn, met een gelykoardige maniere van leevn. Een klassiek vôorbeeld doavan zyn de budelbêestn en de placentabêestn: sommigste vormn gelik de sabeltandtyger, de mol, den hound en de zwevenden êekhoorn, wordn in olletwêe de groepn gevoundn omdan ze min of mêer up de zelste maniere leevn, moar ze zyn onafhankelik van mankoar ontstoan binn'n under groep.
De mêeste wetenschappers peizn da convergente evolutie zo dikwils gebeurt omdat ieder maniere van leevn bepoalde zaakn nôdig hèt gelik vinn'n vo te zwemmn, een lange tounge vo nectar uut blommn te krygn, lange tandn vo gras t' eetn enz.
Gelykige structeurn
Êen van de mêest fameuze vôorbêeldn van convergente evolutie is 't camera-oge gelik da 't gevoundn wordt in inktvissn, gewervelde bêestn en êen sôorte kwalle (box jelly). Ollemoale hèn ze een oge da mè vloeistoffe is gevuld, dat een lenze hèt voa 't licht te concentreern, en een lage lichtgevoelige celln voa signoaln deure te zendn noa 't brein. In details verschilln ze wel een bitje, moar in de grôte trekkn hèn die drie groepn onafhankelik van mankoar up de zelste uplossienge uutgekommn.
Betêkenisse
De moate woarin da convergente evolutie van belang is, is dikwils 't ounderwerp van veels discussie. In zyn boek Wonderful Life, hèt Stephen Jay Gould geredeneerd da moest de film van 't leevn weregedroaid zou wordn, 't resultoat hêelteganstn anders zou kunn'n zyn. Ander wetenschappers, gelik Simon Conway Morris, zyn 't doa nie mee 't akkôord, omdan ze redeneern da convergente evolutie toch mè gelykoardige uplossiengn zou kommn, zels ol moestn 't andere bêestn en plantn zyn die overleefdign.
Bouwkundig erfgoed in Bevern (Roeseloare)
Lyste van bouwkundig erfgoed in Bevern (Roeseloare):
Over mie (te geroaken)
Over mie (te geroaken), of volgens de spellienge ip de West-Vlamse Wikipedia, Over my (te groakn), es e nummer van de ploate In de fik, de twêede ploate van Flip Kowlier.
Konrad I van Oost-Francië
Konrad I, de Joungern genoemd, (ca. 881 - Weilburg, 23 december 918) was van 906 hertog van Frankn (of Franconië) en van 911 tout 918 keunienk van Ôost-Francië, et loatere Duutsland.
Je was de verkoozn ipvolger van Lodewyk et Kiend, de latste Karoliengsche keunienk van Ôost-Francië, en j'is den ênigste keunienk van 't Huus van de Konradyners gewist. ‘t Keunienkryk evolueerde loater ounder ’t Saksisch Huus van de Liudolfiengers (loater et Ottoons Huus genoemd) noar et Hillig Rôoms Ryk.
In Lotharingen wierd Konrad nie erkend ols ipvolger van Lodewyk et Kiend. Reginar I, van 't Huus Reginar of de Reiniers, was ton hertog van Lotharingen. De Reginars hen lange gevochtn teegn de Konradyners vo de macht in Lotharingen. Ounder zyn leiderschap koozn ze de Karolienger Karel de Simpeln van West-Francië ols keunienk van Lotharingen in de plekke van Konrad.
Konrad was e zeune van Konrad den Oudern van Fritzlar en van Glismut, e dochter van Arnulf van Karinthië.
Je trouwde in 913 me Cunigonde van Zwaabn. Z’haan twi jounges: Cunigunde en Herman.
Je besefte da den hertog van Saksn den ênigstn was die capabel was vo ‘t keunienkryk tegoare t‘houdn en ip zyn sterfbedde kost ie zyn broere Eberhard overhoaln vo de krône over te droagn an Hendrik de Veugeloare, den hertog van Saksn, die hem ipvolgde in Oost-Francië. Zyn broere volgdeg' hem ip ols hertog Eberhard III van Franconië.
Paleolithicum
Et paleolithicum of den oudn steentyd es et oudste geschiedkundig tydvak van den steentyd da 2,5 miljoen joar geleedn begoste en èt bluuvn deurn tout 12.000 joar geleen.
Oud-paleolithicum
150px|right|thumb|[[Vuustbyle uut de Spoansche provinsje Zamora]] Et oud-paleolithicum (of vroeg-paleolithicum) lopt van 2,5 miljoen tout 300.000 joar geleen. In dizze periode es d’r van den modernen miens (homo sapiens) nog gin sproake. Dat es de periode van:
Van kunste es d’r in die periode nog gin sproake. D’eerste artefactn (da zyn voorwerpn die deur mienschn gemakt zyn) bestoan uut simpel alloam dan ze zynder miekn deur steens kapot te sloan.
Volgens d'evolutie van et alloam spreekn me van
Middn-paleolithicum
Et middn-paleolithicum lopt van 300.000 joar geleen tout 25.000 joar geleen.
Dat es de periode van
Vanof 150.000 woarn de neanderthoalers dus dominant. Me weetn van under dan z'under doodn begroafden, en dan ze meer verfynde werktuugn miekn dan in et oud-paleolithicum. In Europa noemn ze die cultuurperiode ook wel Moustérien, genoemd noa de Fransche vindplekke.
Binst dan z'in et oud-paleolithicum stikkn van nen steen sloegn voe zo den kern te keunn gebruukn, woarn et nu de ofgesleegn schilfers of kliengn zelve die ze giengn verfynn vo ze lik werktuug te gebruukn.
Dienen techniek noemt de Levalloistechniek.
Loat-paleolithicum
right|thumb|Rotstekenienge in de grottn van Lascaux thumb|De Venus van Willendorf Et loat- of joung-paleolithicum lopt van 25.000 tout 12.000 joar geleen. De Cro Magnon-miens zorgt vo d'eeste artistieke ofbeeldiengn en voorwerpn.
Loat-paleolithische cultuurn
De bekendste cultuurn uut et loat-paleolithicum woarn
Stevie Ray Vaughan
Stevie Ray Vaughan (Dallas (Texas), 3 oktober 1954 - Chicago (Illinois), 27 ogustus 1990) was een Amerikoanschn blueszanger en -gitarist.
J'is veroengelukt in een helikopteraccident an zyn 35 joar.
In 2003 ist 'n 7stn geclasseerd ip de lyste van de 100 beste gitaristn aller tydn in 't Amerikoans magazine Rolling Stone.
Jean-Pierre Coopman
Jean-Pierre Coopman (°Iengelmunstr, 11 juli 1942) wos e West-Vlamschen bokser by de zwoargewichtn. En is surtout bekend ebleevn vo zyn kamp teegn Muhammad Ali vo de weireldtitel. Achter zyn carrière blêef 'n in 't boksmilieu: e begunt mi schildern (van bokskampn) en e traint jounge boksers.
Jeugd & begunjoarn
Jean-Pierre Coopmans voader gink dôod toen da 'n zeevn joar wos. Zyn moeder gink goa werkn in de fabrieke en de joens moestn mei-elpn op e boerdery. Loater wos Coopman stêenkapper. E smôorde lik e ketter en e dei ni vele an sport.
Moar op ze 25ste (in 1967) begost 'n per toeval te boksen. Coopman trainde dikkers mi Gilbert Monteyne, Belgs amateurkampioen by de zwoargewichtn. Op e dag moestn vo nem involln in Rumbeke. Dat lukte goed en Coopmans carrière wos e alanceerd. Monteyne wos zyn êestn trainer. Coopman stopte radicaal mi drienkn en smôorn en e leefde ollêne nog vo zyn sport.
Zyn êestn profkamp wos in 1971 teegn Bosch. Op e bepoald moment roept de referee voor e break, 't têekn dat de boksers uut makoar moetn goan. Moa Coopman adde dat ni ôord en e sloeg Bosch knock-out. Dat wos ni reglementair en doadeure verlôor Coopman zyn êeste kamp.
Coopman tegen Ali
De weuge na de top kwam mi ze manager Charles Dejaegher. Dejaegher adde vele menschenkennisse; e kôos styf goed de teegnstanders vou zyn poulain. Vôorn da 'n 't goed e wel wist, stoeg Coopman in 1976 nummer 15 op de weireldranglyste. Op da moment zocht Muhammad Ali e gemakkelikkn tegenstander, want en ad juste zwoar evochtn tegen Joe Frazier.
Elise Crombez
thumb|Elise Crombez Elise Crombez (Moeschroen, 24 juli 1982) es een West-Vlams topmodel. Z'is ipgegroeid in Koksyde.
Jean-Pierre Coopman
Coopman tegen Ali
De match wos op 20 februari 1976 in San Juan, Puerto Rico. Ze deurde vuuf roundn (14' 46"). Coopman kwam t'r ni an te passe. Ali wos ol over zyn oogtepunt, moa wos nog ossan e superieurn bokser. Coopman wos zo slim om nem, achter e reke zwoare sloagn, te loatn voalln in de plekke van nem te loatn ofslachtn in een rounde of tiene. Loater van tyd gaf 'n toe dat 'n nog adde kunn opstoan, moa da dat gin goe gedacht zou ewist zyn.
Elise Crombez
Elise èt ol verschillege kêern ip de cover van Vogue gestoan, zowel in de Ingelse (mei 2005 en januari 2006) als in de Italioanse (januari 2003) editie. Ze lôopt ôok modeshows in Parys en Milaan voor Giorgio Armani, Jean-Paul Gaultier, Calvin Klein en John Galliano (Dior). Z'ès ountdekt gewist in 1999 by de Miss Mannequin verkiezienge in Roeseloare deur een jurylid van 't bureau Dominique.
TV iptredens
Elise was verschillige kêern ip TV gewist. Een poar vôorbeeldn:
Leonard Lodewijk De Bo
thumb|Leonard Lodewijk De Bo
Jean-Pierre Coopman
Loatere bokscarrière
In tegenstellieng tout ander boksers die tegen Ali gevochtn addn, e Coopman loater nog schône dingn loatn zien. En is zefs nog Europees Kampioen gekomn in 1977 achter e kamp teegn de Spanjoard Urtain, in 't Sportpaleis in Antwerpn. Jean-Pierre Coopman stopt zyn carrière in 1981. E bokst wel nog êne keir vo de show teegn Freddy De Kerpel in 1999.
Achter zyn carrière
Coopman adde vele geld verdiend mi de match teegn Ali. In Yzegem boksnde vo om en by de 10.000 Belgische frank per kamp. Moa vo de kamp teegn Ali adde 'n Amerikoanchen bokspromoteur Don King voor e beurze van 50.000 dollar ezorgd. Coopman stak zyn geld in e café in Roeseloare (Taverne San Juan), moa da gink overkop. E makt nu schilderyen en têkeniengn va boksers e kampn. Iddern dag stoat 'n nog in de rienk in boksclub Capitol in Gent om jounge gastjes te begeleidn.
Edvard Grieg
thumb| Edvard Grieg (1888) Edvard Hagerup Grieg (Bergn, 15 juni 1843 - Bergn, 4 september 1907) was e Noorsche compositeur en pianist uyt de romantiek. Deur werkn lyk zyn Pianoconcert in a-mineur, de Lyrische stikn vo piano, de Peer Gynt-suites en zyn liëdern, wordt ie anziën lyk de belangrykste Noorsche componist. Grieg stamde uyt e Schotsche familie die eigntlyk Greig noemde. Zyn overgrotvader Alexander Greig, e marchang uyt Aberdeen, vestigde hem in 1746 in Bergn. Je veranderde zyn noame in Grieg, volgns de Schotsche uytsproake van de ei-klank. Zyn zeune John en zyn kleenzeune Alexander, voader van Edvard Grieg, woarn alle tweie consul in Bergn van 't Verenigd Keunynkryk van Groot-Brittannië en Ierland.
Edvard wierd geboorn in e muzikoale familie. An zyn 6 joar kreegt ie lesse van zyn moëder in piano en muziektheorië. An zyn 10 joar kwamt ie vo 't eest in contact mè volksmuziek, wa dat e grootn invloëd zoed hèn ip zyn loatere leevn.
In 1858 gieng Grieg an 't Conservatorium van Leipzig studeern. In de lente van 1860 overleefdet ie twèe gevoarlyke loengziektes, pleuritis en tuberculose. De reste van zyn leevn bleeft ie sukkeln mè zyn gezoendheid. In 1867 trouwde Grieg mè zyn nichte Nina Hagerup, e begoafde zangeresse en pianiste. In 1869 stierf hunder enig kind, Alexandra, één joar oed. In december 1869 kreeg Grieg e briëf uyt Rome van Franz Liszt, die vele bewoenderynge toogde vo zyn Vioolsonate op. 7. 't Gevolg was dat de Noorsche regerynge hem e beurze toekende vo noa Rome te reizn en Liszt te bezoekn.
Leonard Lodewijk De Bo
Leonard Lodewijk De Bo (Bevern-Leie, 27 september 1826 - Poperienge, 25 ogustus 1885) wos e West-Vlamschn paster en schryver. En is in 't bezounder ekend voe ze Westvlaamsch Idioticon, e verkloarnd wôordnboek va 't West-Vlams.
Arroundissement Duunkerke
thumb|300px|right|'t Arroundissement Duunkerke in de [[Regio (Vrankryk)|regio Hauts-de-France]] 't Arroundissement Duunkerke (Frans: Dunkerque) es en arroundissement van 't Fransche Noorderdepartement in de regio Hauts-de-France. D'ôofdplekke es Duunkerke. 't Arroundissement et en ippervlakte van 1443 vierkante kilomèiters en der weun'n apeupri 378.000 mienschn.
Geschiedenisse
't Uudige arroundissement komt voe 't grôotste stik overêen me d'oude Fransche provinsje Flandre maritime ofte de Fransche Westhoek. Ôorsprounkelyk wos't uudige arroundissement verdêeld in twêe stikkn, êen me d'ôofdplekke in Bergn en den andern me d'ôofdplekke in Kassel. In de neegntiende êeuwe en ze die ôofdplekkn verhuusd, den êerstgenoemdn na Duunkerke (1803) en de latstgenoemdn na Oazebroeke (1857). 't Arroundissement van Oazebroeke es ton in 1926 ipgeheevn en by't arroundissement Duunkerke gevoegd. By d'ervormienge van 2014-2015 es 't oantal kantongs verminderd, mo 't arroundissement zelve bleef eevn grôo.
Kantongs
't Arroundissement Duunkerke bestoat sedert 2015 uut 7 kantongs (die in totoal 111 gemêentn oumvatt'n):
thumb|right|400px|'t Arroundissement Duunkerke vôorn d'ervormienge van 2015 Vôorn 2015 bestound et arroundissement uut 16 kantongs (die 115 gemêentn oumvattigd'n):
Leonard Lodewijk De Bo
Ze leevn
Leonard Lodewijk De Bo groeide op in Bevern-Leie. E wos ossa 'n rapsn va de klasse. At 'n 14 joar wos, much 'n na 't college in Tielt. Doarachter gienk 'n na 't semenoarie in Brugge. In dien tyd begust 'n nem t'interesseern in 't West-Vlams. In 1851 wos 'n paster ewyd en toen blêef 'n mêer of twientig joar lêroare an Sint-Lodewyk in Brugge. Loater va tyd wos 'n paster in Elverdienge, Ruuslee e Poperienge woa dat 'n deekn kwam. In Poperienge goenk 'n ouk dôod. Z'en nem doa nôois hêlegans vergeetn, want 't is nog ossan e stroate na nem vernoemd: de Deken De Bolaan.
8 juli
8 juli is den 189stn dag van 't joar (190stn dag in e schrikkeljoar) in de gregorioansche kalender. 't Volgn nog 176 doagn tout 't ende van 't joar.
Akwid
Akwid is nen Mexicoansche rapgroep uut Jiquilpan, Michoacan.